Undervisningsopplegg.MKM





Undervisningsopplegg
Dette er et forslag til et undervisingsopplegg til timene hvor elevene skal samarbeide om å lage sin egen reklame. Vi tar derfor høyde for at elevene har tilegnet seg kunnskaper om reklameprosessen og virkemidlene i en reklame. Under fanen "Lag en reklame!" har vi lagt ut et forslag til en oppgaveformulering. Dette prosjektet kan bli så stort eller lite som man har tid til, men vi har tatt utgangspunkt i at de bruker minst en uke.

Den første timen i prosjektet skal eleven søke på en stilling innenfor et reklamebyrå. Under fanen "Lag en reklame!" har vi lagt ut informasjon om de ulike yrkene i et reklamebyrå. Tanken bak dette var at elevene skal velge den rollen de synes de passer best til, og skrive en søknad på denne stillingen. Dette kan være med på at elevene føler et større ansvar ovenfor medelevene når de skal sette i gang med selve prosessen. Vi har lagt ut en mal til hvordan man skriver en søknad, men det kan være en fordel at elevene får en felles gjennomgang av dette.

Videre deles elevene inn i grupper på fem - eventuelt kan noen av rollene sammenslås. Når elevene nå skal i gang med prosessen, er det viktig at de hele tiden har rollen sin i bakhodet. Fotografen skal tenke på mulige bilder, og tekstforfatteren skal komme med forslag til teksten.

Elevene skal bruke kunnskapene sine om reklameprosessen og virkemidler når de nå skal lage sin egen reklame. Vi tenkte elevene skulle lage en reklame ved hjelp av digitale verktøy. Tips til nyttige verktøy finner du nederst på denne siden.

Elevene skal også analysere reklamen de har lagd. Denne kan levers inn skriftlig til læreren, og fremføres muntlig for klassen. Slik får de både produsert en sammensatt tekst, en skriftlig analyse og fremført et muntlig fremlegg. De må begrunne valgene de har tatt ift farger, tekst, bilde, komposisjon m.m. og beskrive hvilke endringer de har gjort underveis.

Vi har laget et forslag til kriterier for måloppnåelse. Vi anbefaler allikevel at du lager vurderingskriteriene sammen med elevene. Hvis du lager kriteriene sammen med elevene vil de lettere få eierskap til hva de skal gjøre for å nå målet (Slemmen, 2011) Kriterier for måloppnåelse: Last ned vurderingskriteriene som et word dokument her:

For å se oppgaveteksten på elevsiden kan du trykke her.

TIPS TIL 0PROGRAMMER:
[|www.glogster.com] Glogster er et program hvor du kan sette sammen bilde, lyd og film. Paint Paint finnes på alle pcer, og er tegneprogram hvor man kan bl.a. behandle bilder. [|www.printscreen.com] Printscreen er en funksjon som gjør at du kan fryse pcskjermen, og bruke dette bildet i andre programmer.